<classify> Alikiba alisema katika mkutano na waandishi wa habari kuwa amejipanga vizuri kuhakikisha anafanya vizuri ili kujitangaza mbele ya wasanii hao wa kimataifa. Alisema kuwa kwa sasa anaendelea na mazoezi ili aweze kufanya vizuri mbele ya wasanii hao wa kimataifa, ambao na yeye lengo lake kufikia huko.Mbali na Black Motion na Mafikizolo, pia kutakuwa na Beatenberg nayo ya Afrika Kusini pamoja na Saut Sol ya Kenya na wasanii wengine chipukizi kibao kutoka Tanzania. Kwa mujibu wa mratibu wa tamasha hilo linaloandaliwa na Juega Casa Harry Magere, litafanyikia katika viwanja vya The Green au Uwanja wa Farasi mtaa wa Kenyatta Drive jijini Dar es Salaam.Magere alisema kuwa lengo la tamasha hilo ni kuwajengea uwezo wanamuziki wa Kitanzania wanaopenda kufika mbali katika medani za muziki kimataifa.Alisema tamasha hilo, ambalo litakuwa na burudani za kila aina, linatarajia kuanza saa 5:00 asubuhi hadi saa 1:00 usiku, ambapo Eaters Point watakuwa wakitoa huduma za chakula. Mbali na Eaters wadhamini wengine ni pamoja na Peps Cola, KBC, Savanna, Black Energy, Wantanshi, Eatv na East African Radio.Alikiba aliwataka wapenzi wa muziki nchini wajiandae kupata burudani ya uhakika kwani amejipanga vizuri kutoa vitu adimu siku hiyo na kwa sasa anaendelea kufanya mazoezi kwa ajili ya onesho hilo.  <topic>: MICHEZO 